ಕ್ಯಾಪ್ಸಿಕಂ ಚಟ್ನಿ ಮಾಡಿ ಅಕ್ಕಿ ರೊಟ್ಟಿ ಜೊತೆಗೆ ಸೂಪರ್

ಬೆಳ್ಳುಳ್ಳಿ ಅಥವಾ ಈರುಳ್ಳಿಗಳಿಂದ ಇದನ್ನು ತಯಾರಿಸಲಾಗುತ್ತದೆ, ಆದರೆ ಇತರ ರೀತಿಯ ತರಕಾರಿಗಳೊಂದಿಗೆ ಸಹ ಮಾಡಬಹುದಾಗಿದೆ. ಅಂತಹ ಒಂದು ಸುಲಭ ಮತ್ತು ಸರಳ ನವೀನ ಚಟ್ನಿ ಪಾಕವಿಧಾನವಾಗಿದೆ. ಸುಟ್ಟ ಕ್ಯಾಪ್ಸಿಕಂ ಚಟ್ನಿ ಫ್ರಿಡ್ಜ್‌ನಲ್ಲಿಟ್ಟು ಒಂದು ವಾರದವರೆಗೆ ಉಳಿಯುತ್ತದೆ. ಈ ಚಟ್ನಿ ಮಾಡುವ ಸುಲಭ ವಿಧಾನ ಇಲ್ಲಿದೆ.

ಬೇಕಾಗುವ ಸಾಮಗ್ರಿಗಳು:
* ಕ್ಯಾಪ್ಸಿಕಂ-2
* ಟೊಮೆಟೊ- 1
* ಬೆಳ್ಳುಳ್ಳಿ- 1
* ಅಡುಗೆ ಎಣ್ಣೆ- ಅರ್ಧ ಕಪ್
* ಉದ್ದಿನ ಬೇಳೆ- ಸ್ವಲ್ಪ
* ಕಡ್ಲೆ ಬೇಳೆ- ಸ್ವಲ್ಪ
* ದನಿಯಾ- ಸ್ವಲ್ಪ
* ಜೀರಿಗೆ – ಸ್ವಲ್ಪ
* ಕೆಂಪು ಮೆಣಸಿನಕಾಯಿ- 2
* ರುಚಿಗೆ ತಕ್ಕಷ್ಟು ಉಪ್ಪು
ಒಗ್ಗರಣೆಗೆ: * ಅಡುಗೆ ಎಣ್ಣೆ
* ಸಾಸಿವೆ- ಸ್ವಲ್ಪ
* ಉದ್ದಿನ ಬೇಳೆ- ಸ್ವಲ್ಪ
* ಕೆಂಪು ಮೆಣಸಿನಕಾಯಿ-2
* ಅರಿಶಿಣ- ಸ್ವಲ್ಪ
* ಮೆಣಸಿನ ಪುಡಿ- ಸ್ವಲ್ಪ

ಮಾಡುವ ವಿಧಾನ:
* ಮೊದಲಿಗೆ 2 ಕ್ಯಾಪ್ಸಿಕಂ, 2 ಟೊಮೆಟೊ ಮತ್ತು 1 ಇಡೀ ಬೆಳ್ಳುಳ್ಳಿಯನ್ನು ರೋಸ್ಟ್ ಮಾಡಿಕೊಳ್ಳಿ.
* ಬಾಣಲೆಗೆ ಅಡುಗೆ ಎಣ್ಣೆ ಹಾಕಿ ಉದ್ದಿನ ಬೇಳೆ, ಕಡ್ಲೆ ಬೇಳೆ, ದನಿಯಾ, ಜೀರಿಗೆ ಕೆಂಪು ಮೆಣಸಿನಕಾಯಿ ಫ್ರೈ ಮಾಡಿಕೊಳ್ಳಬೇಕು. ಇದನ್ನೂ ಓದಿ: ಪನೀರ್ ಭುರ್ಜಿ ಮಾಡುವುದು ಹೇಗೆ ಗೊತ್ತಾ?

* ಹುರಿದ ಪದಾರ್ಥಗಳನ್ನು ಮಿಕ್ಸರ್ ಜಾರ್ಗೆ ಹಾಕಿ ಸ್ವಲ್ಪ ಉಪ್ಪು ಸೇರಿಸಿ ರುಬ್ಬಿಕೊಳ್ಳಬೇಕು.

* ಅಡುಗೆ ಎಣ್ಣೆ, ಸಾಸಿವೆ, ಉದ್ದಿನ ಬೇಳೆ, ಕೆಂಪು ಮೆಣಸಿನಕಾಯಿ, ಅರಿಶಿಣ, ಮೆಣಸಿನ ಪುಡಿ ಸೇರಿಸಿ ಒಗ್ಗರಣೆಯನ್ನು ತಯಾರಿಸಿ ಕೊಳ್ಳಬೇಕು.
* ರುಬ್ಬಿ ಮಿಶ್ರಣಕ್ಕೆ ಒಗ್ಗರಣೆಯನ್ನು ಸೇರಿಸಿದರೆ ರುಚಿಯಾದ ಕ್ಯಾಪ್ಸಿಕಂ ಚಟ್ನಿ ಸವಿಯಲು ಸಿದ್ಧವಾಗುತ್ತದೆ. ಇದನ್ನೂ ಓದಿ: ಮಂಗಳೂರು ಸ್ಟೈಲ್ ಚಿಕನ್ ಸುಕ್ಕಾ ಮಾಡೋ ಸುಲಭ ವಿಧಾನ